CELEX: 62010TN0530
Language: sk
Date: 2010-11-15 00:00:00
Title: Vec T-530/10: Žaloba podaná 15. novembra 2010 — Reber/ÚHVT — Klusmeier (Wolfgang Amadeus Mozart PREMIUM)

29.1.2011   
            
            
               SK
            
            
               Úradný vestník Európskej únie
            
            
               C 30/42
            
         Žaloba podaná 15. novembra 2010 — Reber/ÚHVT — Klusmeier (Wolfgang Amadeus Mozart PREMIUM)
   (Vec T-530/10)
   ()
   2011/C 30/77
   Jazyk žaloby: nemčina
   
      Účastníci konania
   
   
      Žalobkyňa: Reber Holding GmbH & Co. KG (Bad Reichenhall, Nemecko) (v zastúpení: O. Spuhler a M. Geitz, Rechtsanwälte)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Anna Klusmeier (Bielefeld, Nemecko)
   
      Návrhy žalobkyne
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) zo 14. septembra 2010 vo veci R 363/2008-4,
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: právny predchodca pani Anny Klusmeier.
   
      Prihlasovaná ochranná známka Spoločenstva: slovná ochranná známka „Wolfgang Amadeus Mozart PREMIUM“ pre výrobky zaradené do tried 30 a 32.
   
      Majiteľ ochrannej známky alebo označenia, ktoré je základom námietky: žalobkyňa.
   
      Ochranná známka alebo označenie, ktoré je základom námietky: nemecké obrazové ochranné známky obsahujúce prvok „W. Amadeus Mozart“ pre tieto výrobky a služby: pekárenské výrobky, cukrovinky, čokoládové výrobky a cukrárenské výrobky, kaviarenské a cukrárenské služby.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 42 ods. 2 prvej vety v spojení s ods. 3 nariadenia (ES) č. 207/2009 (1), pretože podklady o používaní predložené žalobkyňou sú konkrétnym poukazom na formu používania ochrannej známky „W. Amadeus Mozart“, ktorá je základom námietky, ako aj porušenie článku 15 ods. 1 druhej vety písm. a) nariadenia (ES) č. 207/2009, pretože žalobkyňa preukázala, že ochranné známky, ktoré sú základom námietky, sa jednoznačne používajú ako ochranné známky.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).